ขออนุญาติถามคุณ พอดีอายุ 29ปี เป็นเบาหวานแบบผอม เป็นตอน 25 ปีกินยาเม็ดเล็ก1 เม็ดก่อนอาหาร ตอนเช้า ตอนเย็นกินยา เม็ดใหญ่ 1 เม็ดหลังอาหารและตอนนี้ออกกำลังกายโดยการวิ่ง ตามคำสั่งของแพทย์ **พอตกดึกๆๆ มีอาการปากแห้งและคันตรงเปลืองตา ยิบๆๆ** (อยากสอบถามคุนว่า เกี่ยวกับเบาหวานหรือไม่ หรือเกิดจากอะไร )ขอบครับ
สวัสดีค่ะ อาการคันตรงเปลือกตายิบๆ และมีปากแห้งดังกล่าวมานั้น ไม่ใช่อาการที่สัมพันธ์กับโรคเบาหวานโดยตรงค่ะ อาจมีสาเหตุอื่นๆเช่นภาวะภูมิแพ้ที่ตา การมีผิวแห้ง ปากแห้ง เลียปากบ่อยเกินไป หรือแพ้สารสัมผัสที่ใช้บริเวณตาหรือปาก เป็นต้น ถ้าเป็นมากเรื้อรัง ควรไปพบแพทย์เบาหวานคือภาวะที่ร่างกายมีระดับน้ำตาลกลูโคสในเลือดสูงกว่าปกติ อาการถ้ามีเช่นกินจุ น้ำหนักลด ปัสสาวะบ่อย หรือถ้าควบคุมระดับน้ำตาลได้ไม่ดี อาจมีปลายประสาทอักเสบทำให้ชาตามมือตามเท้า มีแผลเป็นเรื้อรังไม่หาย ทำให้ตามัวจากเบาหวานขึ้นตา ไตวายจากเบาหวานได้โดยเป็นโรคที่ต้องได้รับการรักษาด้วยยาลดระดับน้ำตาลในเลือดในระยะยาวภายใต้การดูแลของแพทย์ เป็นโรคที่มักจะต้องกินยาไปตลอดชีวิตและระมัดระวังเรื่องการรับประทานอาหาร ควรลดอาหารจำพวกแป้งและน้ำตาล และออกกำลังกายสม่ำเสมอ